Nero Digital on yhdistelmä muutamasta MPEG-4-audio ja -videokoodekista sekä mp4-tiedostoformaatista. Nero Digital -tiedostoissa on mahdollista käyttää kappaleita ja tekstityksiä. Valitettavasti kumpikaan näistä ominaisuuksista ei ole MPEG-4-standardin mukaisesti toteutettuja, joten niiden toimivuus on kiinni mediasoittimesta.
Videokoodekeina on mahdollista käyttää MPEG-4 ASP ja AVC/H.264, audiokoodekeina puolestaan AAC ja HE-AAC.
Jotkin DVD-soittimet tukevat myös Nero Digital -mediatiedostoja. Nämä soittimet tunnistaa Nero Digital -logosta soittimessa.
Nero Digital tukee sekä tavallista että teräväpiirtovideota.